คลังเสนอครม.เพิ่ม14สินค้าตลาดล่วงหน้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คลังเสนอ ครม. เพิ่มการซื้อขายทองคำขาวก๊าซธรรมชาติในตลาดล่วงหน้า 
แหล่งข่าวจากทำเนียบรัฐบาล เปิดเผยว่า ที่ประชุมคณะรัฐมนตรี (ครม.) วันที่ 28 ก.ย.นี้ นายกรณ์ จาติกวณิช รมว.คลัง จะเสนอเพิ่มจำนวนสินค้าตาม พ.ร.บ.ซื้อขายล่วงหน้า พ.ศ. 2546 เพิ่มอีกจำนวน 14 ประเภท
ประกอบด้วยกลุ่มสินค้าโลหะมีค่า ได้แก่ เงินและทองคำขาว กลุ่มสินค้าโลหะประเภทอื่นๆ ได้แก่ ทองแดง สังกะสี ดีบุก 
กลุ่มสินค้าประเภทสินทรัพย์ ได้แก่ ถ่านหิน ก๊าซธรรมชาติ ไฟฟ้า และพลาสติก สุดท้ายคือกลุ่มตัวแปรทางเศรษฐกิจ ได้แก่ ค่าระวางเรือ คาร์บอนเครดิต และดัชนีสินค้าโภคภัณฑ์
แหล่งข่าวเปิดเผยว่า การเพิ่มรายการซื้อขายจะช่วยเพิ่มทางเลือกให้กับนักลงทุนต่างชาติ เพื่อขยายฐานนักลงทุนต่างประเทศ เพราะตลาดซื้อขายล่วงหน้าเป็นที่นิยม และซื้อขายล่วงหน้ากันนอกตลาดอยู่แล้ว เช่น ในแถบยุโรป อังกฤษ สหรัฐอเมริกา อินเดีย และอีกหลายประเทศ 
หาก ครม.เห็นชอบ กระทรวงการคลังจะให้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ประกาศรายการสินค้าเพิ่มเติม จากเดิมมีเพียงสินค้าประเภททองคำและหุ้นหุ้นน้ำมันดิบ อัตราแลกเปลี่ยนเงินตรา ดอกเบี้ย ดัชนีหุ้น